Page:Six excellant (sic) new songs (1).pdf/5

 He's tall and sonsy frank and free,

Loed by a' and dear to me,

Wi' him I'd live wi' him I'n dia,

Because my Robin loes me.

My titty Mary said to me,

Our courtship but a joke wad be,

And I or lang be made to see,

That Robin didna loe me.

But little ken she what has been,

Me and my honest Rob beween,

And in his wooing O, sae keen,

Kind Robin is that loes me,

Then flee ye lazy hours away,

And hasten on the happy day,

When “join your hands” Mess John shallsay

And mak him mine that loes me.

Till then let every chance unite,

To weigh our love and fix delight,

And I'll look down on a wi' spite,

Wha doubt that Robin loes me,

O hey, Robin quo she,

O hey, Robin quo she,

O hey, Robin quo she,

Kind Robin loes me,